ทำบิ๊กล็อต BAY อีก 1.7 ล้านหุ้น
ตลาดหุ้นช่วงบ่ายเปิดมามีนักลงทุนสถาบันในประเทศทำรายการซื้อหุ้นธนาคารกรุงศรีอยุธยา (BAY) ผ่านกระดาษรายใหญ่ (บิ๊กล็อต) อีก 1.7 ล้านหุ้น มูลค่าการซื้อขาย 52.27 ล้านบาท ที่ราคาเฉลี่ย 30.75 บาท
28 ก.ย. 2555

ตลาดหุ้นช่วงบ่ายเปิดมามีนักลงทุนสถาบันในประเทศทำรายการซื้อหุ้นธนาคารกรุงศรีอยุธยา (BAY) ผ่านกระดาษรายใหญ่ (บิ๊กล็อต) อีก 1.7 ล้านหุ้น มูลค่าการซื้อขาย 52.27 ล้านบาท ที่ราคาเฉลี่ย 30.75 บาท
ทั้งนี้ เมื่อวันที่ 26 ก.ย.ที่ผ่านมา มีสถาบันทั้งในประเทศและต่างประเทศทำบิ๊กล็อต BAY จำนวน 523.41 ล้านหุ้น โดยจะได้รับเงินจากการขายหุ้นครั้งนี้รวม 16,361ล้านบาท แบ่งเป็นการขายหุ้นให้กับนักลงทุนในประเทศ 207.56 ล้านหุ้น ในราคาหุ้นละ 31.20 บาท ได้รับเงิน 6,476.90 ล้านบาท และขายหุ้นให้กับนักลงทุนต่างชาติ 315.85 ล้านหุ้น ในราคาหุ้นละ 31.29 บาท ได้รับเงิน 9,884.44 ล้านบาท
อย่างไรก็ตาม เมื่อเช้านี้ ทางสถาบันจัดอันดับความน่าเชื่อถือ ฟิทช์ เรท ระบุแม้ จีอี แคปปิตอล อินเตอร์เนชั่นแนล โฮลดิ้ง คอร์ปอเรชั่น  ขายหุ้น BAY ก็ไม่กระทบอันดับเครดิตธนาคาร เหตุอันดับเครดิตเดิมนั้นประเมินจากความแข็งแกร่งทางด้านการเงิน ไม่ได้คำนึงถึงการสนับสนุนพิเศษจากจีอี ยกเว้นมีการขายหุ้นเพิ่มเติมของจีอีหรือของกลุ่มรัตนรักษ์ ที่นำไปสู่การเข้ามาถือหุ้นของผู้ถือหุ้นใหญ่รายใหม่ ฟิทช์อาจทำการทบทวนอันดับเครดิตของ BAY อีกครั้ง